ตัวแทน นศ.ฮ่องกงถูกสกัดไม่ให้เข้าพบผู้นำจีนที่กรุงปักกิ่ง
3 นักศึกษาจากกลุ่มผู้ประท้วงเรียกร้องประชาธิปไตยในฮ่องกง ถูกสกัดกั้นไม่ให้เดินทางไปหารือกับกลุ่มผู้นำจีนที่กรุงปักกิ่ง เรื่องเลือกตั้งปี 2560 อ้างว่าเอกสารอนุญาตเดินทางของพวกเขาถูกยกเลิก16 พ.ย. 2557 ตัวแทนกลุ่มนักศึกษาจากฮ่องกงผู้ประท้วงเรียกร้องประชาธิปไตยเต็มใบจากฮ่องกง 3 คน ถูกห้ามไม่ให้ขึ้นเครื่องบินเดินทางไปกรุงปักกิ่งกลุ่มนักศึกษาบอกว่าพวกเขาต้องการเดินทางไปพบผู้นำจีนเพื่อเรียกร้องให้ช่วยผลักดันให้ฮ่องกงเป็นประชาธิปไตยมากขึ้น แต่ก็ถูกสนามบินปฏิเสธไม่ให้ขึ้นเครื่องบินโดยอ้างว่าเอกสารอนุญาตเดินทางของพวกเขาเป็นโมฆะตั้งแต่ช่วงปลายเดือน ก.ย. ที่ผ่านมา กลุ่มนักศึกษาและประชาชนในฮ่องกงชุมนุมเรียกร้องให้มีการรับสมัครผู้แทนลงเลือกตั้งผู้ว่าการเกาะฮ่องกงคนใหม่ในปี 2560 แทนข้อเสนอเดิมที่ทางการจีนต้องการคัดเลือกผู้ลงชิงชัยในการเลือกตั้งให้ในช่วงที่ผู้นำนักศึกษาเดินทางไปถึงสนามบิน กลุ่มนักกิจกรรมเรียกร้องประชาธิปไตยมาคอยเชียร์พวกเขาและมีการกางร่มสีเหลืองซึ่งเป็นสัญลักษณ์ของขบวนการประชาธิปไตยในฮ่องกงอเล็ก โจว ผู้นำกลุ่มสมาพันธ์นักศึกษาฮ่องกงและสมาชิกตัวแทนอีก 2 คนต้องการพูดคุยกับเหล่าผู้นำของทางการจีนโดยตรง เนื่องจากรัฐบาลฮ่องกงบอกกับพวกเขาว่าทางรัฐบาลไม่มีอำนาจในการยอมรับข้อเสนอของพวกเขาโฆษกของกลุ่มนักศึกษากล่าวว่าทั้ง 3 คนถูกห้ามขึ้นเครื่องบินเพราะเอกสารอนุญาตเดินทางของพวกเขาถูกยกเลิกเป็นโมฆะสำนักข่าวบีบีซีระบุว่าก่อนหน้านี้ทางการกลางจีนก็เคยสกัดกั้นไม่ให้นักกิจกรรมจากฮ่องกงเดินทางเข้าประเทศจีนแผ่นดินใหญ่มาก่อน นักข่าวบีบีซีในจีนเปิดเผยว่าไม่ค่อยมีคนคิดว่ากลุ่มผู้นำนักศึกษาจะสามารถผ่านด่านสนามบินไปได้ และยิ่งมีโอกาสน้อยมากที่จะสามารถเข้าพบนายกรัฐมนตรีหลี่ เค่อเฉียง ของจีนได้ในบทบรรณาธิการสำนักข่าวโกลบอลไทม์ของทางการจีนเคยเขียนระบุไว้ก่อนหน้านี้ว่ากลุ่มนักศึกษาผู้เรียกร้องประชาธิปไตยเป็นกลุ่มคนที่ อ่อนต่อโลก และกล่าวหาอีกว่าขบวนการประท้วงเรียกร้องประชาธิปไตยในฮ่องกงช่วงเดือนที่ผ่านมาล้มเหลวก่อนหน้านี้การประท้วงในย่านใจกลางเมืองของประชาชนชาวฮ่องกงมีผู้คนเข้าร่วมชุมนุมสูงสุดหลายหมื่นคน โดยสำนักข่าวบีบีซีรายงานว่าปัจจุบันมีผู้คนเหลืออยู่ไม่กี่ร้อยคนตาม 3 ย่านหลักซึ่งเรียกกันว่า เมืองเต๊นท์ เนื่องจากมีการวางโครงสร้างพื้นฐานอย่างร้านขายอาหาร ห้องน้ำ และบริเวณการศึกษา ในพื้นที่ชุมนุมเหล่านั้นHong Kong protest leaders denied Beijing flight BBC 15-11-2014
3 นักศึกษาจากกลุ่มผู้ประท้วงเรียกร้องประชาธิปไตยในฮ่องกง ถูกสกัดกั้นไม่ให้เดินทางไปหารือกับกลุ่มผู้นำจีนที่กรุงปักกิ่ง เรื่องเลือกตั้งปี 2560 อ้างว่าเอกสารอนุญาตเดินทางของพวกเขาถูกยกเลิก 16 พ.ย. 2557
การเลือกตั้ง,จีน,ประชาธิปไตย,ฮ่องกง